bærevegg
Store norske leksikon,Kunst og estetikk,Arkitektur og landskap,Bygningsdeler
Bærevegg er en vegg i en bygning som har som funksjon å bære tyngden av etasjen over, eller av takkonstruksjonen og den lasten som ligger på taket, for eksempel snøtyngden. En vegg som ikke er en bærevegg er en lettvegg eller ikke-bærende vegg.
I et trehus ligger bærevegger som oftest på tvers av retningen på bjelkelaget over. Når man skal bygge om et hus eller leilighet, er det viktig å undersøke om den veggen man ønsker å fjerne eller flytte er en bærevegg eller ikke. Å fjerne en bærevegg kan få alvorlige konsekvenser.En bærevegg kan bestå av ulike materialer, som for eksempel teglstein, murblokker, betong eller bindingsverk i stål eller tre. Les mer i Store norske leksikon hus